Сінгальская мова

Сінгальская мова — мова сінгалаў, найбольшай этнічнай групы Шры-Ланкі. Адносіцца да Індаарыйскай групы індаіранскай галіны індаеўрапейскай моўнай сям’і. На сінгальскай мове гавораць прыкладна 16 мільёнаў чалавек, пісьменнасць уласная — сінгальская.

Найбольш блізкай мовай да сінгальскай з’яўляецца мальдыўская (дывехі). Таксама на сінгальскай мове заснавана крэольская мова веда, на якой гаворыць абарыгеннае насельніцтва Шры-Ланкі. Па сваёй лексіцы і граматычных канструкцыях сінгальская мова рэзка вылучаецца сярод індаарыйскіх моў; мяркуюць, што яна утрымлівае ў сабе абарыгенны субстрат, рэшткі якога ёсць таксама ў крэольскай мове веда.

У V стагоддзі да н. э. на Цэйлоне з’явіліся пасяленцы з паўночна-заходняй Індыі, якія гаварылі на заходняй форме пракрыту. Наступныя стагоддзямі на востраў перасяліліся многія насельнікі ўсходніх рэгіёнаў Індыі, якія дадалі мясцовай мове пэўныя ўсходнеіндыйскія характарыстыкі. Першыя надпісы на сінгальскай мове адносяцца да III—II стагоддзяў да н. э.

 Спасылкі 
 Англа-сінгальскі слоўнік 

Катэгорыя:Індаарыйскія мовы
Катэгорыя:Мовы Шры-Ланкі